Վանտոզյան դեկրետներ (ֆր.՝ Loi de ventôse), Ֆրանսիական հեղափոխության ժամանակաշրջանում Հանրապետության 2-րդ տարվա վանտոզի 8-ին և 13-ին (1794 թվականի փետրվարի 26 և մարտի 3) յակոբինյան Կոնվենտի կողմից ընդունված դեկրետներ։ Վանտոզյան դեկրետներով նախատեսվում էր բռնագրավել հեղափոխությանը թշնամի ճանաչված անձանց սեփականությունը և անվճար բաշխել չքավոր քաղաքացիներին ու գյուղացիներին։ Վանտոզյան դեկրետները սեփական պնդմամբ արտահայտում էին դեմոկրատ, խավերի հավասարարական ձգտումները։ Վանտոզյան դեկրետների իրականացումը ենթադրում էր մանր սեփականատերերի թվի նշանակալի աճ և հետևաբար յակոբինյան դիկտատուրայի սոցիալական հիմքի ընդլայնում։ Վանտոզյան դեկրետների դեմ ելավ խոշոր սեփականատեր բուրժուազիան։ Տերմիդորյան հեղաշրջումը (1794 թվականի հուլիսի 27) տապալեց յակոբինյան դիկտատուրան, որի հետևանքով վանտոզյան դեկրետները գործնականում չկիրառվեցին։